مسلسل روزہ داری

مسلسل روزہ داری یا صوم دہر ایک ایسے روزہ رکھنے کے عمل کو کہتے ہیں جس میں ایک شخص بلا توقف لگا تار روزے رکھتا ہی رہتا ہے۔ دین اسلام میں اس پر ممانعت کی گئی ہے۔

 متعلقہ حدیث 
حدیث نمبر 2743 (صحیح مسلم) میں حضرت عبد اللہ بن عمرو رضی اللہ عنہ سے روایت ہے کہ رسول اللہ ﷺ کو معلوم ہوا کہ وہ مسلسل روزے رکھتے اور ساری رات عبادت میں گزارنے کا ارادہ رکھتے ہیں، تو آپ ﷺ نے انھیں اعتدال کی تلقین فرمائی اور ارشاد فرمایا کہ ایسا نہ کرو کیونکہ تمھارے جسم، آنکھوں اور اہلِ خانہ کے بھی تم پر حقوق ہیں؛ اس لیے روزہ بھی رکھو اور افطار بھی کرو تاکہ توازن قائم رہے۔ آپ ﷺ نے ہدایت دی کہ ہر مہینے تین روزے رکھنا اجر کے اعتبار سے گویا ہمیشہ روزہ رکھنے کے برابر ہے اور جب انھوں نے زیادہ کی طاقت ظاہر کی تو آپ ﷺ نے حضرت داؤد علیہ السلام کے روزے کی مثال دی کہ ایک دن روزہ رکھو اور ایک دن افطار کرو، کیونکہ یہی سب سے افضل اور معتدل طریقہ ہے۔ اس حدیث کا بنیادی پیغام یہ ہے کہ اسلام میں عبادت میں میانہ روی اور حقوق العباد کی رعایت ضروری ہے اور ضرورت سے زیادہ مشقت اختیار کرنا مطلوب نہیں۔

 حدیث میں نفل روزوں کی تخفیف پر زور 
مسلسل روزوں کی ممانعت میں ایک اور ٖحدیث اس طرح مروی ہے:

ابوقلابہ (بن زید بن عامر الجرمی البصری) نے کہا: مجھے ابوملیح نے خبر دی، کہا: میں تمھارے والد کے ہمراہ سیدنا عبد اللہ بن عمرو رضی اللہ عنہما کے پاس گیا تو انھوں نے ہمیں حدیث سنائی کہ رسول اللہ صلی اللہ علیہ وسلم کے سامنے میرے روزوں کا ذکر کیا گیا تو آپ صلی اللہ علیہ وسلم میرے ہاں تشریف لائے، میں نے آپ صلی اللہ علیہ وسلم کے لیے چمڑے کا ایک تکیہ رکھا جس میں کھجور کی چھال بھری ہوئی تھی۔ آپ صلی اللہ علیہ وسلم زمین پر بیٹھ گئے اور تکیہ میرے اور آپ صلی اللہ علیہ وسلم کے درمیان میں آ گیا، آپ صلی اللہ علیہ وسلم نے مجھے فرمایا: ”کیا تمھیں ہر مہینے میں سے تین دن (کے روزے) کافی نہیں؟“ میں نے عرض کی: اللہ کے رسول! (اس سے زیادہ)۔ آپ صلی اللہ علیہ وسلم نے فرمایا: ”پانچ۔“ میں نے عرض کی: اللہ کے رسول! (اس سے زیادہ)۔ آپ صلی اللہ علیہ وسلم نے فرمایا: ”سات۔“ میں نے عرض کی: اللہ کے رسول! (اس سے زیادہ)۔ آپ صلی اللہ علیہ وسلم نے فرمایا: ”نو۔“ میں نے عرض کی: اللہ کے رسول! (اس سے زیادہ)۔ آپ صلی اللہ علیہ وسلم نے فرمایا: ”گیارہ۔“ آپ صلی اللہ علیہ وسلم نے فرمایا: ”داود علیہ السلام کے روزوں سے بڑھ کر کوئی روزے نہیں ہیں، آدھا زمانہ، ایک دن روزہ رکھنا اور ایک دن نہ رکھنا۔“ [صحيح مسلم/كتاب الصيام/حدیث: 2741]

 حوالہ جات 

زمرہ:روزہ